Төсөл

**УУЛ УУРХАЙ, ХҮНД ҮЙЛДВЭРИЙН САЙДЫН ТУШААЛ**

|  |  |  |  |
| --- | --- | --- | --- |
| 2020 оны ... дугаар  сарын ... ний өдөр |  | Дугаар  ... | Улаанбаатар хот |

**ЖУРАМ ШИНЭЧЛЭН БАТЛАХ ТУХАЙ**

Монгол Улсын Засгийн газрын тухай хуулийн 24 дүгээр зүйлийн 2 дахь хэсэг, Ашигт малтмалын тухай хуулийн .... дугаар зүйлийн ..... дахь хэсгийг тус тус үндэслэн ТУШААХ нь:

1. “Ашигт малтмалын ордыг ашиглах техник, эдийн засгийн үндэслэл боловсруулах, хянан бүртгэх журам”-ыг хавсралтаар баталсугай.

2. Энэ тушаал гарсантай холбогдуулан “Журам батлах тухай” Эрдэс баялаг, эрчим хүчний сайдын 2012 оны 04 дүгээр сарын 17-ны өдрийн 074 дүгээр тушаалыг хүчингүй болсонд тооцсугай.

3. Батлагдсан журмын хэрэгжилтэд хяналт тавьж ажиллахыг ...... газар /................./-т үүрэг болгосугай.

       САЙД                                           Г.ЁНДОН

*Төсөл*

Уул уурхай, хүнд үйлдвэрийн сайдын 2020 оны

\_\_\_\_ дугаар тушаалын хавсралт

**АШИГТ МАЛТМАЛЫН ОРДЫГ АШИГЛАХ техник, эдийн засгийн үндэслэл боловсруулах, хянан бҮРТГЭХ журам**

**Нэг. Нийтлэг үндэслэл**

1. Энэхүү журмаар Ашигт малтмалын тухай хуулийн 48 дугаар зүйлийн 48.4 дэх хэсэгт заасны дагуу уул уурхайн ордыг ашиглах техник, эдийн засгийн үндэслэлийг эрх бүхий этгээд боловсруулах, төрийн захиргааны байгууллагад хүргүүлэх, шинжээчээр хянуулах, Эрдэс баялгийн мэргэжлийн зөвлөлөөр хэлэлцүүлэх, мэдээллийн санд бүртгүүлэх, түүнийг ашиглах, нууцлалыг хадгалах болон түүнд нэмэлт, өөрчлөлт оруулахтай холбоотой харилцааг зохицуулна.
2. Ашигт малтмалын ордыг ашиглах техник, эдийн засгийн үндэслэлийг хянаж, бүртгэх үндэслэл нь уурхай болон баяжуулах, боловсруулах үйлдвэрийн ашигт малтмал ашиглах үйл ажиллагааг Монгол улсын холбогдох хууль тогтоомж, стандартад нийцэж байгаа эсэхтэй танилцах, үйл ажиллагаанд хяналт тавих, уул уурхайн салбарын нэгдсэн статистик үзүүлэлт гаргах, улс орны эдийн засаг, нийгмийн салбарт үзүүлж байгаа нөлөөлөл, хөрөнгө оруулалтын орчин, уурхай, баяжуулах, боловсруулах үйлдвэрлэлд ашиглагдаж байгаа техник, технологид үнэлэлт, дүгнэлт өгөх, төрөөс эрдэс баялгийн салбарт баримтлах бодлогын суурь судалгаанд шаардлагатай мэдээллийг бүрдүүлэхэд оршино.
3. Ашигт малтмалын ордыг ашиглах техник, эдийн засгийн үндэслэлийг хянаж, мэдээллийн санд бүртгэхэд Ашигт малтмалын тухай хууль, Уул уурхай, хүнд үйлдвэрийн сайдын 2018 оны 02 дугаар сарын 26-ны өдрийн “Дүрэм, аргачлал батлах тухай” А/46 дугаар тушаал болон энэхүү журмыг баримтална.

**Хоёр. Ашигт малтмалын орд ашиглах техник,**

**эдийн засгийн үндэслэл**

1. Ашигт малтмалын орд ашиглах техник эдийн засгийн үндэслэл (“ТЭЗҮ”) гэж дараах мэдээллийг нарийвчлан тусгасан техникийн баримт бичгийг хэлнэ:
2. Ашиглалтын тусгай зөвшөөрөл эзэмшигчийн болон тусгай зөвшөөрлийн мэдээлэл,
3. Төлөвлөж буй уул уурхайн үйл ажиллагааны талаарх танилцуулга, тайлбар [үйлдвэрийн техник, технологийн сонголт, тооцоо, инженерийн шийдэл,]
4. Төлөвлөж буй уул уурхайн үйл ажиллагааны бүтэц, зохион байгуулалт [удирдлага, зохион байгуулалт, хүний нөөц],
5. Төлөвлөж буй уул уурхайн үйл ажиллагааны менежментийн систем [байгаль орчин, хөдөлмөрийн аюулгүй байдал, эрүүл ахуй, эрх зүй, хаягдал],
6. дэд бүтэц, хангамж,
7. нийгэм, ахуй үйлчилгээ,
8. эдийн засгийн үр ашгийн тооцоо болон
9. уурхайн нөхөн сэргээлт, хаалт
10. холбогдох бусад хүчин зүйлийг нарийвчлан тооцсон зураг, тооцоо, тайлбар.
11. ТЭЗҮ-д тусгах агуулгын нарийвчилсан мэдээлэл, түүнийг боловсруулах арга зүйг тусгасан Техник, эдийн засгийн үндэслэл боловсруулах зааврыг төрийн эрх бүхий байгууллагаас [эсхүл гэрээний үндсэн дээр мэргэжлийн төрийн бус байгууллагаас] нийтлэн гаргах ба ТЭЗҮ боловсруулах, түүнд нэмэлт, өөрчлөлт оруулахад тухайн зааврыг баримтална.
12. Ашиглалтын тусгай зөвшөөрөл эзэмшигч нь ТЭЗҮ-ийг Ашигт малтмалын тухай хуульд заасан хугацаанд эрх бүхий байгууллагаар хийлгэж энэ журамд заасны дагуу хэлэлцүүлэн мэдээллийн санд бүртгүүлсний үндсэн дээр ашигт малтмал ашиглах үйл ажиллагааг уурхайн талбайд явуулна.
13. ТЭЗҮ-д тусгасан дараах мэдээлэлд өөрчлөлт орсон тохиолдолд ТЭЗҮ-д нэмэлт, өөрчлөлт оруулан энэхүү журмын дагуу дахин хянуулна:
14. Хүчин чадал, техник технологи,
15. Үйл ажиллагаа явуулах хугацаа,
16. Эдийн засгийн үр ашигтай нөөц зэрэг голлох үзүүлэлтүүд өөрчлөгдсөн... [эрх бүхий байгууллага, мэргэжлийн холбоодоос гаргасан зааврын дагуу тогтооно]
17. Дээрх 2.4-т зааснаас бусад мэдээлэлд нэмэлт, өөрчлөлт орсон тухай бүрд холбогдох өөрчлөлтийг Техник, эдийн засгийн үндэслэл боловсруулах зааврын дагуу тухайн ТЭЗҮ-д тусган геологи, уул уурхайн асуудал эрхэлсэн төрийн захиргааны байгууллагад ирүүлнэ.

**Гурав.ТЭЗҮ-ийг боловсруулах**

1. Ашигт малтмалын тухай хуулийн 48 дугаар зүйлийн 48.12 дахь хэсэгт заасны дагуу ТЭЗҮ-ийг мэргэшсэн мэргэжилтэн, эрх бүхий хуулийн этгээд гүйцэтгэнэ.
2. ТЭЗҮ-ийг боловсруулах хуулийн этгээд нь геологи, уул уурхайн эрдэм шинжилгээ, судалгаа, зураг төслийн чиглэлийн байгууллага байх ба дараах шаардлагыг хангасан байна:
3. Тухайн хуулийн этгээд гэрээний үндсэн дээр байнга ажиллах, гурав ба түүнээс доошгүй тооны геологи, уул уурхайн салбарын мэргэшсэн мэргэжилтэнтэй байх;
4. Уул уурхайн эрдэм шинжилгээ, судалгаа, зураг төслийн чиглэлийн эрх бүхий Монгол Улсын зөвлөх инженерээр зөвлүүлсэн байх;
5. Тухайн хуулийн этгээдэд ажиллах мэргэшсэн мэргэжилтнүүд мэргэжлийн холбооны гишүүн байх бөгөөд мэргэжлийн болон ёс зүйн зөрчилгүй байх;
6. Үйл ажиллагаагаа явуулах ажлын байр, техник хэрэгсэл, программ хангамжтай байх;
7. үйлчлүүлэгчийн мэдээллийн нууцлалыг хадгалах, мэдээллийн аюулгүй байдлыг хангах нөхцөлийг бүрдүүлсэн байх.
8. ТЭЗҮ боловсруулах эрх бүхий хуулийн этгээдийг төрийн захиргааны төв байгууллага [эсхүл мэргэжлийн холбоо] бүртгэнэ [хэрвээ бүртгэх бол бүртгэлийн өргөдөл, хавсаргах материал, хугацаа зэрэг нэмэлт зохицуулалт орно].
9. ТЭЗҮ-ийг боловсруулах эрх бүхий хуулийн этгээд нь ашиглалтын тусгай зөвшөөрөл эзэмшигчид үйлчилгээ үзүүлэхдээ холбогдох хууль тогтоомж, эрх бүхий байгууллагаас батлан гаргасан журам, заавар, арга, аргачлалыг дагаж мөрдөнө.
10. ТЭЗҮ-ийг боловсруулсан хуулийн этгээд тухайн ТЭЗҮ-д тусгагдсан мэдээллийн үнэн бодит байдлыг баталгаажуулан хариуцна.

**Дөрөв.ТЭЗҮ-ийг хянуулах**

1. Ашигт малтмал ашиглах тусгай зөвшөөрөл эзэмшигч ТЭЗҮ-ийг эрх бүхий байгууллагаар хийлгэсний дараа хянуулахаар геологи, уул уурхайн асуудал эрхэлсэн төрийн захиргааны байгууллагад хүргүүлнэ.
2. Өргөдлийг хүлээн авсан геологи, уул уурхайн асуудал эрхэлсэн төрийн захиргааны байгууллага ажлын 5 хоногийн дотор бүрдлийг хянаж, шаардлагатай бол тусгай зөвшөөрөл эзэмшигчид бичгээр мэдэгдэл өгч үндэслэл бүхий нэмэлт мэдээлэл шаардаж болно.
3. Геологи, уул уурхайн асуудал эрхэлсэн төрийн захиргааны байгууллага бүрдэл бүрэн тохиолдолд, эсхүл шаардлагатай тохиолдолд нэмэлт мэдээлэл авмагц Эрдэс баялгийн мэргэжлийн зөвлөлөөр хянуулан хэлэлцүүлэхээр хүргүүлнэ.
4. Эрдэс баялгийн мэргэжлийн зөвлөл нь Ашигт малтмалын тухай хууль, Эрдэс баялгийн мэргэжлийн зөвлөлийн дүрэмд заасны дагуу шинжээч болон шинжээчдийн багийг ажлын 5 хоногийн дотор томилно.
5. Шинжээч болон шинжээчдийн багийн гишүүн нь Геологи, уул уурхайн салбарын мэргэшсэн мэргэжилтэн, шинжээчийн эрх олгох асуудлыг мэргэжлийн төрийн бус байгууллагаар гүйцэтгэх журмын дагуу эрх авсан, геологи, уул уурхайн мэргэжлээр 10-аас доошгүй жил ажилласан туршлагатай инженер, салбарын доктор, профессор цолтон, тухайн мэргэжлээр мэргэшсэн болон Монгол Улсын зөвлөх инженер байна.
6. Шинжээч нь тухайн ТЭЗҮ-д тусгагдсан мэдээлэл бодитой, үнэн зөв хэрэгжихүйц бөгөөд холбогдох заавар зөвлөмжид нийцсэн эсэх, оновчтой арга аргачлал, техник технологийн шийдлээр, эдийн засгийн судалгаа, шинжилгээний үндэслэлтэйгээр боловсруулсан эсэхийг хянан ЭБМЗ-д хүргүүлэх ба хувийг ашиглалтын тусгай зөвшөөрөл эзэмшигчид хүргүүлнэ.
7. Шинжээчийн шүүмж, дүгнэлт гаргах хугацаа тухайн ажлын хэмжээ, шаардлагаас хамаарч ажлын 10 – 20 хоног байна.
8. Эрдэс баялгийн мэргэжлийн зөвлөл шинжээчийн дүгнэлтийг хүлээн авмагц ажлын 5 хоногийн дотор холбогдох салбар хуралдааныг товлох ба хуралдаанаар тухайн ТЭЗҮ-ийг хэлэлцэн зөвлөмж өгч, дараах дүгнэлтийн аль нэгийг гаргана:
9. ТЭЗҮ нь холбогдох хууль тогтоомж, судалгааны арга, аргачлал, заавар, журамд нийцэж байгаа,
10. ТЭЗҮ нь холбогдох хууль тогтоомж, судалгааны арга, аргачлал, заавар, журамд нийцэхгүй бөгөөд нэмэлт өөрчлөлт хийх, засан сайжруулалт хийх шаардлагатай.
11. Хэрвээ Зөвлөлийн хуралдаанаас 4.8.2-т дурдсан дүгнэлт гарсан бол уг дүгнэлтийн шалтгаан, нөхцөл байдлын талаар тодорхой тусган ашиглалтын тусгай зөвшөөрөл эзэмшигчид албан бичгээр хүргүүлнэ.
12. Эрдэс баялгийн мэргэжлийн зөвлөлийн гишүүд, шинжээчийн эрх үүрэг, зөвлөлийн хуралдааны дэг, хөлс, хариуцлагын асуудлаар Эрдэс баялгийн мэргэжлийн зөвлөлийн дүрмийг дагаж мөрдөнө.
13. Эрдэс баялгийн мэргэжлийн зөвлөлийн салбар хуралдааны нарийн бичгийн дарга хуралдааны шийдвэрийг ажлын 10 хоногийн дотор албажуулан Геологи, уул уурхайн асуудал эрхэлсэн төрийн захиргааны байгууллагын холбогдох нэгж болон ашиглалтын тусгай зөвшөөрөл эзэмшигчид хүргүүлнэ.
14. Эрдэс баялгийн мэргэжлийн зөвлөлийн дүгнэлт, зөвлөмжийг авмагц Геологи, уул уурхайн асуудал эрхэлсэн төрийн захиргааны байгууллагын даргын тушаалаар ТЭЗҮ-ийг бүртгэх эсэх талаар шийдвэр гаргана.
15. ТЭЗҮ-ийг хянах, мэдээллийн санд бүртгэх эсэх шийдвэр гаргах нийт хугацаа 90 хоногоос хэтрэхгүй байна.

**Тав. Бусад**

1. ТЭЗҮ-ийг боловсруулах, хянан бүртгэх ажиллагааны явцад үйл ажиллагаа, үйлдвэрлэл, үйлчилгээ, ашиглаж буй техник, технологийн хүн амын эрүүл мэнд, хүрээлэн буй орчинд үзүүлэх буюу үзүүлж байгаа нөлөөллийг илтгэн харуулах мэдээллээс бусад ТЭЗҮ-д тусгасан мэдээллийн нууцлалыг холбогдох бүх этгээд тусгай зөвшөөрөл эзэмшигчийн бичгээр олгосон зөвшөөрөлгүйгээр бусдад задруулахгүй байна.
2. ТЭЗҮ-д тусгагдсан аливаа мэдээллийг нийтийн хэрэгцээнд ашиглах шаардлагатай тохиолдолд тусгай зөвшөөрөл эзэмшигчээс зөвшөөрөл авна.
3. Ашиглалтын тусгай зөвшөөрөл эзэмшигч нь техник, эдийн засгийн үндэслэлийн хэрэгжилтийг хангахдаа жил бүрийн тайлан, уулын ажлын төлөвлөгөөгөөр баталгаажуулах ба хяналт тавих ажлыг төрийн хяналтын чиг үүргийг хэрэгжүүлэгч байгууллага хариуцна.